Bilisterne skal sætte farten ned ved de nordjyske skoler, og derfor er politiet i disse uger på fartrazzia i regionen.

Skoleåret er begyndt, og derfor har Nordjyllands Politi sat gang i en kampagne, der skal få bilisterne til at sænke farten ved skolerne. Tirsdag morgen var politiet til stede på den trafikerede Hjørring Landevej og på Bakmøllevej ved Vestbjerg Skole. På to timer gik 15 fartsyndere i fælden. Tirsdag var der også færdelsbetjente ved Frejlev Skole, Svenstrup Skole og Gl. Hasseris Skole. Fartkontrollerne fortsætter ved flere nordjyske skoler de kommende tre uger.